《王摩诘画渡水罗汉赞》
宋代·李纲

阿罗汉具大神通，飞锡凌空如履实。渺然巨浸与天永，戏蹑一杯能径渡。

云何溪涧咫尺间，乃有种种难涉相。前者己济气怡然，后者将涉有难色。

老病扶携壮者负，足探策引褰衣裾。秘其神力不示人，如畏黄蘖所诃责。

我观一切诸有情，咸具神通并妙用。空中示现十八变，正眼观时非吉祥。

善哉摩诘老画师，能以毫墨作佛事。稽首十六大声闻，皆悉回心等正觉。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。